Midt-Telemark (distrikt)

Midt-Telemark er et distrikt i Telemark fylke. Midt-Telemark utgjør et historisk distrikt på grensen mellom Øvre Telemark og Skiensfjorden. Det er omtrent sammenfallende med den eldste definisjonen av Grenland, men fra slutten av 1500-tallet ble distriktet en del av administrative og kirkelige enheter betegnet Nedre Telemark, og ble over tid forstått som en del av Telemark; samtidig endret definisjonen av Grenland seg og kom etterhvert til å betegne distriktet Skiensfjorden. Både Telemark og Grenland som geografiske begreper dels utvidet og dels forskjøv seg dermed nedover i Bratsberg amt.

I dag defineres distriktet Midt-Telemark som kommunene Midt-Telemark og Nome, som samarbeider gjennom regionrådet Midt-Telemarkrådet. Kommunene i distriktet har et samlet areal på 1 014 km² med til sammen 17 150 innbyggere (1. januar 2017). Midt-Telemark kommune ble etablert i 2020 ved sammenslåing av de tidligere kommunene Bø og Sauherad. Nome var før sammenslåingen Midt-Telemarks største i både areal og folketall, og deltok i kommunesammenslåingsprosessen; de andre kommunene valgte Midt-Telemark som navn på den nye kommunen utfra et ønske om at Nome etterhvert skal slutte seg til den; Nome var selv uenig i at den nye kommunen tok navnet Midt-Telemark fordi det også er navnet på distriktet som Nome ligger i.

Definisjoner

Midt-Telemark defineres i dag som kommunene Midt-Telemark og Nome. Midt-Telemark anses ofte som en egen region på grensen mellom Øvre Telemark og Skiensfjorden. Midt-Telemark er omtrent sammenfallende med den opprinnelige definisjonen av Grenland, som bestod av områdene rundt Norsjø samt Bø; i nyere tid har imidlertid definisjonen av Grenland endret seg til å bli sammenfallende med det som opprinnelig het Skiensfjorden og har følgelig forskjøvet seg nedover i dagens fylke, mens det opprinnelige Grenland har blitt kalt Midt-Telemark. Både Midt-Telemark og Skiensfjorden ligger utenfor den opprinnelige definisjonen av Telemark, dvs. «telenes land», som historisk bare omfattet det som i dag kalles Øvre Telemark.«Vest-Viken et gammelt nazi-navn», Telemarksavisa

De nøyaktige grensene for hva som regnes som Midt-Telemark har også i nyere tid variert noe som følge av kommunesammenslåinger og grensejusteringer. I dag defineres Midt-Telemark vanligvis som kommunene  Midt-Telemark og Nome; Holla, den ene kommunen som ble slått sammen til Nome kommune, ble tradisjonelt regnet til Skiensfjorden/Grenland (i moderne forstand), men har senere ofte blitt regnet til Midt-Telemark.

 Kommuner 

Midt-Telemark besto frem til 2020 av tre kommuner:

 Nr  Navn Folketall Areal km² Målform 4018 20px|Nome kommune Nome 6 539 429,68 Nøytral 4020 20px|Midt-Telemark Midt-Telemark 10 904 518,51 Nynorsk
 Administrative inndelinger 
 Kommunene samarbeider i regionrådet Midt-Telemarkrådet, som omfatter Midt-Telemarktinget
 Kommunene utgjør næringsregion Midt-Telemark.
 Området tilhører Øvre Telemark prosti under Agder og Telemark bispedømme i Den norske kirke.
 Bø og Sauherad tilhører domsmyndighetsområdet til Aust-Telemark tingrett, Nome tilhører Nedre Telemark tingrett, begge under Agder lagdømme.
 Distriktet var en del av det tidligere Nedre Telemarken fogderi.
 Ifølge Kommunal- og regionaldepartementets inndeling i bo- og arbeidsmarkedsregioner hører Nome til region Grenland og Bø og Sauherad til region Notodden.

Medier
Distriktet har to lokalaviser, med Kanalen som dekker Nome kommune (Lunde og Holla) og Bø Blad'' som dekker Bø kommune.

 Referanser

 Eksterne lenker 
 midt-telemark.no

Kategori:Telemarks geografi
Kategori:Distrikter i Norge